VinFast LUX A2.0 היא מכונית סלון מתוצרת יצרנית הסטארט אפ המתמחה בתעשיית הרכב VinFast חברת בת של הקונגלומרט הווייטנאמי Vingroup המיוצרת משנת 2019 בווייטנאם.
דגם "VinFast LUX A2.0" מבוסס על דגם "BMW 5 Series (F10)" מתוצרת יצרנית הרכב הגרמנית BMW (פלטפורמה ושלדה).
מבני הפרסה (איילת שחר)
אדי טבארס
וולטר סמואל "אדי" טבארס דה וייגה (בפורטוגזית: Walter Samuel "Edy" Tavares da Veiga; נולד ב-22 במרץ 1992) הוא כדורסלן כף ורדי, המשחק בקבוצת ריאל מדריד מליגת העל הספרדית והיורוליג, בעמדת הסנטר.
נעורים.
טבארס נולד וגדל באי מאיו אשר בכף ורדה. בשנת 2009, בעת שעבד במכולת המקומית של אמו, ראה אותו תייר גרמני ונדהם ממידותיו; גובהו של טבארס בן ה-17 היה אז כ-2.13 מטרים. התייר יצר קשר עם חבריו מקבוצת הכדורסל גראן קנריה אשר משתתפת בליגת העל הספרדית, וסיפר להם על טבארס. על אף שמעולם לא שיחק כדורסל עד אז, בנובמבר 2009 קיבל טבארס זימון מראשי גראן קנריה להצטרף לקבוצה, בה לימדו אותו את חוקי המשחק.
קריירה מקצועית.
גראן קנריה.
בין השנים 2009–2011 שיחק טבארס בקבוצת הנוער של גראן קנריה, ולקראת עונת 2011/2012 עבר בהשאלה לקבוצת "לה פאלמה" מליגת המשנה הספרדית, במדיה זכה לכ-7 דקות בממוצע למשחק בלבד. בעונת 2012/2013 החל לשחק בקבוצת הבוגרים של גראן קנריה, ובעונה העוקבת הפך לשחקן קבוע ברוטציית הקבוצה, והעמיד ממוצעים של 6.0 נקודות ו-6.6 ריבאונדים למשחק. בדראפט ה-NBA 2014 נבחר טבארס על ידי אטלנטה הוקס בבחירה ה-43, ובכך הפך לשחקן הראשון אי פעם מכף ורדה אשר נבחר בדראפט ה-NBA. בעונת המשיך לשחק בגראן קנריה, ובסיומה נבחר לחמישיית העונה של ליגת היורוקאפ לאחר שרשם ממוצעים של 9.0 נקודות, 7.7 ריבאונדים ו-1.9 חסימות למשחק. באותה עונה הוביל את קבוצתו עד למעמד גמר היורוקאפ, בו הפסידה מול חימקי מוסקבה בתוצאה 0–2.
NBA וליגת הפיתוח.
ביולי 2015 חתם על חוזה באטלנטה הוקס, אשר החזיקה בזכויות הדראפט שלו. לאורך עונת הרוקי שלו שותף ב-11 משחקים עם ההוקס ב-NBA, וב-29 משחקים בהשאלה בקבוצות אוסטין ספרס, קאנטון צ'ארג' ובייקרספילד ג'אם מליגת הפיתוח של ה-NBA. בתקופתו בליגת הפיתוח העמיד ממוצעים של 9.2 נקודות, 8.4 ריבאונדים ו-3.3 חסימות למשחק. באוקטובר 2016 שוחרר מההוקס.
בנובמבר 2016 חתם על חוזה בקבוצת ראפטורס 905 מליגת הפיתוח של ה-NBA. בעונתו היחידה בראפטורס הצטיין עם ממוצעים של 10.6 נקודות, 7.7 ריבאונדים ו-2.7 חסימות למשחק, נבחר להשתתף במשחק האולסטאר וזכה בתואר שחקן ההגנה של העונה. לקראת סיום עונת חתם על חוזה בקליבלנד קאבלירס, ובמשחקו היחיד במדיה קלע 6 נקודות, הוריד 10 ריבאונדים וחסם 6 פעמים בהפסד הקאבלירס מול טורונטו ראפטורס.
ריאל מדריד.
לקראת עונת חתם על חוזה בריאל מדריד הספרדית. בעונתו הראשונה בקבוצה זכה עמה הן באליפות ליגת העל הספרדית והן באליפות היורוליג; בסדרת גמר אליפות ספרד גברה מדריד על סאסקי בסקוניה בתוצאה 3–1, ובמשחק גמר היורוליג גברה על פנרבחצ'ה בתוצאה 85–80. בעונת זכתה מדריד פעם נוספת באליפות ספרד, ובחצי גמר היורוליג הפסידה מול צסק"א מוסקבה בתוצאה 90–95. בסיום אותה עונה זכה טבארס בפרס שחקן ההגנה של היורוליג ונבחר לחמישייה השנייה של העונה, לאחר שרשם ממוצעים של 7.4 נקודות, 6.2 ריבאונדים ו-1.7 חסימות למשחק.
וולטר טבארס
טוכהיים
טוכהיים הוא כפר במחוז ארץ יריכובר, במדינה סקסוניה-אנהלט שבגרמניה. בעבר היה הכפר מועצה מקומית עצמאית, ומאז 1 ביולי 2009, הכפר נמצא בתחום השיפוט של העיירה גנטין. בסמוך לכפר נמצאת שמורת הטבע 'פינר ברוך' .
היסטוריה.
האזכור הראשון של טוכהיים הוא במאה העשירית. בשנת 965 העניק אוטו הראשון, קיסר האימפריה הרומית הקדושה את הכפר טוכהיים (בכתיב דאז: Tuchime) לבישוף של מגדבורג, שבהמשך בנה בכפר טירה.
על פי ההשערה המקובלת במחקר, טוכהיים היא עיר מוצאו של רבי אליעזר מטוך, חכם בן המאה ה-13 ואחד העורכים הראשיים של קובצי התוספות על התלמוד הבבלי.
אדי טאבארס
סוודר (אלבום)
סוודר הוא אלבום הבכורה של הזמרת הישראלית נוי פדלון. האלבום יצא לאור ב-1 במרץ 2020, על ידי חברת התקליטים NMC.
טאואר-ג'אז
קרן הצדקה של הנסיך צ'ארלס
קרן הצדקה של הנסיך צ'ארלס (באנגלית: The Prince's Trust) היא ארגון צדקה שנוסד בבריטניה בשנת 1976 על ידי צ'ארלס, נסיך ויילס, כדי לעזור לצעירים בסיכון לשקם את חייהם. הארגון תומך בצעירים מגיל 11 הנמצאים במצוקה במערכת בחינוך, ובמובטלים עד גיל 30. רובם נזקקים לטיפול נפשי, וחלקם חסרי בית או נקלעו לקשיים עם החוק.
בשנת 1999 צורפו כ-20 ארגוני צדקה נוספים לקרן הצדקה של הנסיך צ'ארלס, והקרן קיבלה צ'רטר מלכותי מהמלכה אליזבת השנייה בטקס בארמון בקינגהאם. מרכז הקרן בלונדון אך היא פועלת בכל רחבי הממלכה המאוחדת.
הקרן מספקת מגוון תוכניות לתמיכה נפשית וכלכלית על מנת להגביר את המוטיבציה והביטחון העצמי של הצעירים. כ-60,000 צעירים נתמכים על ידי הקרן בכל שנה, ושלושה רבעים מהם מצליחים להיקלט במסגרות תעסוקה, חינוך, התנדבות או הכשרה מקצועית. עד היום נעזרו בשירותי הקרן כמיליון צעירים בריטיים, מתוכם כ-400,000 קיבלו סיוע עסקי. גובה התמיכה של הקרן משנת 2006 עד 2016 מוערך ב-1.4 מיליארד ליש"ט.
הקרן היא אחד מארגוני הצדקה הרבים של הנסיך צ'ארלס, המאוגדים בשם The Prince's Charities .
אירועי ההתרמה של קרן הצדקה של הנסיך צ'ארלס מארחים אמנים ידועים מרחבי העולם.
קבוצות יעד.
קרן הצדקה של הנסיך צ'ארלס מסייעת לצעירים מארבע קבוצות יעד: מובטלים מזה זמן רב, אנשים שנקלעו לקשיים עם רשויות החוק, תלמידים המצויים במצוקה, ואנשים בטיפול רשויות הרווחה. צעירים אלה מוגדרים על ידי הקרן כ"טעוני טיפוח".
מבנה ארגוני.
צ'ארלס, נסיך ויילס, הקים את הקרן ומשמש כנשיא הקרן, תפקיד סמלי בלבד. הקרן עצמה מנוהלת על ידי מועצת מנהלים האחראית על קביעת המדיניות. מנכ"לית הקרן משנת 2004 היא מרטינה מילברן , שהייתה לפני כן מנכ"לית ארגון צדקה של ה-BBC בשם "Children in Need" .
פעילי הקרן.
הפעילים בקרן הצדקה של הנסיך צ'ארלס מכונים "שגרירים":
מימון.
בשנת 2010 הכנסות הקרן היו 38.2 מיליון ליש"ט. חלק מסכום זה התקבל כתשלום עבור קורסים של הקרן, חלקו הועבר על ידי משרדי ממשלה ושלטון מקומי, וחלקו מתרומות. האיחוד האירופי נהג להעביר כ-4 מיליון ליש"ט לקרן מדי שנה.
30 מיליון ליש"ט הושקעו ישירות בתוכניות הסיוע של הקרן, מתוכן 1.2 מיליון ליש"ט למלגות לצעירים ולמוסדות סיוע. שאר הכסף משמש לעלויות תפעול וניהול.
גובה התמיכה של הקרן משנת 2006 עד 2016 מוערך ב-1.4 מיליארד ליש"ט.
פעילויות צדקה.
קרן הצדקה של הנסיך צ'ארלס מפעילה שבעה מסלולי פעילות עיקריים:
סוס מערבי
סוס מערבי (שם מדעי: Equus occidentalis) הוא מין סוס נכחד, שחי בתקופת הפליסטוקן באמריקה הצפונית שלפני 500,000 עד 11,000 שנה מימינו. סוס זה דמה מאוד לסוס הרמכי, ואולי עטה פסים דלילים כמו הזברה הקדומה, הקואגה, ובדומה לסוסים אמריקאים דומים כמו סוס הגרמן. אולם נראה שהיה קרוב בהרבה לסוס מאשר לזברה. הוא הוגדר לראשונה בידי החוקר ריצ'רד אוון ב-1863.
גודלו של סוס זה דמה לסוס מוסטנג במשקל של 519 קילוגרם בקירוב. היה לו מבנה חזק עם רגליים שריריות שהותאמו לריצה במישורים והוא חי בעדרים קטנים, דבר הידוע מממצאי סוסים רבים בבורות הזפת בלה בריאה שבלוס אנג'לס, קליפורניה, אשר טבעו בבוץ טובעני יחדיו. הוא כנראה נכחד עם סיום תקופת הקרח, אולי כתוצאה משינויי אקלים גדולים, וכן עקב הגעת האדם הראשון לאמריקה.
סוס זה היה אחד מאחרוני הסוסים שחיו בטבע באמריקה לצד סוס מקסיקני, סוס סקוט וסוס יוקון, עד בוא הקונקיסטאדורים לאמריקה במהלך המאה ה-16.
סוודר (שיר)
סוודר הוא סינגל הבכורה שהוקלט על ידי הזמרת הישראלית נוי פדלון. השיר יצא לאור ב-17 בדצמבר 2018, כסינגל הראשון מתוך אלבום הבכורה של פדלון, סוודר, על ידי חברת התקליטים NMC.
רקע וכתיבה.
השיר נכתב, הולחן והופק על ידי נוי פדלון ורובי פאייר. השיר הוא בסגנון הפופ אשר משלב בתוכו את הסגנון הים-תיכוני. השיר במקור הוקלט על ידי הזמר עדן חסון, ואף הודלפה גרסתו לשיר, אך בסופו של דבר, השיר בוצע על ידי פדלון.
הסינגל עצמו סוקר על ידי יוסי חרסונסקי, אשר ציין את השיר בחיוב והעניק לו ציון של שלושה כוכבי זהב וחצי מתוך חמישה.
בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-2 מיליון השמעות.
וידאו קליפ.
הווידאו קליפ הנלווה לשיר הועלה לערוץ היוטיוב של נוי פדלון ב-17 בדצמבר 2018, בסמוך לצאת הסינגל.
נכון ליוני 2020, מונה הצפיות של הקליפ עומד על כ-16 מיליון.
הול פודס מרקט
הול פודס מרקט (באנגלית: .Whole Foods Market Inc) היא רשת סופרמרקטים רב-לאומית אמריקאית, שבסיסה באוסטין, שבטקסס, ומוכרת באופן בלעדי מוצרים ללא שומנים מוקשים וצבעים מלאכותיים, טעמים וחומרים משמרים. הרשת, בעלת מכולת אורגנית מוסמכת של מחלקת החקלאות של ארצות הברית בארצות הברית, וידועה באופן פופולרי בזכות המזון האורגני שלה. לחברת הול פודס כ-500 חנויות בצפון אמריקה ובבריטניה, נכון ל-4 במרץ 2019.
ב-23 באוגוסט 2017 דווח כי נציבות הסחר הפדרלית אישרה מיזוג בין אמזון להול פודס מרקט; העסקה נסגרה ב-28 באוגוסט 2017.
היסטוריה.
שנים מוקדמות.